Trahteri kõrts

Trahteri kõrts (saksa Trachteri) oli kõrts Kadrinas.

Eduard Leppik kirjutas, et sammastega Trahteri kõrtsi rajas Viitna tee äärde Undla mõis.Leppik, E. (2000). Kultuurilooline Kadrina. Rakvere: Shalom, lk 9

Richard Tammiku andmeil nimetati kõrtsi 1830. aastail Trahteri kõrtsiks, aga ka Kirikukõrtsiks, hiljem lihtsalt trahteriks. Kuigi 1878. aastal kõrtside nimistu järgi võiks arvata, et see oli suletud, siis on teada, et kõrts siiski töötas.Tammik, R. 2005. Kadrina kihelkond läbi aegade. Pärnu: AS Trükk, lk 349

Teised suuremad Kadrinas tegutsenud kõrtsid olid Päri ja Kruusimäe kõrts.Kevin Jõgiste. Kadrina kihelkonna kõrtsidest 19. sajandi teisest poolest 20. sajandi alguseni. Kadrina Keskkool (Uurimistöö)

Vene-Jaapani sõja ajal olevat seal olnud laatsaret, kus raviti sõdureid. 1905–1931 töötas aga hoones apteek ja nõnda tunti hoonet rahvasuus veel aastaid hiljemgi "vana apteegina". Alates 1931. aastast kasutati hoonet eluruumina ning 1960. aastatel lammutati hoone põhjaots (tõllakuur). Hoone ehitati ümber kahekorruseliseks ning sinna said korterid Kadrina Keskkooli õpetajad. Hiljem seisis hoone aastaid tühjana ja lammutati 2008. aastal.Viitna teed ja Viru tn mööda Kadrina raudteejaamani YouTube video

Tänapäeval asub selles kohas Tristvere kohvik. Samas tegutseb ka autohooldustöökoda.

 Viited 

Kategooria:Eesti kõrtsid
Kategooria:Kadrina